Nüüd on abimehhanismile oluliselt paindlikkust juurde antud - sellest saab anda ennetavaid stabiliseerimislaene, laenu pankade rekapitaliseerimiseks ning erandkorras (s.o kui Euroopa Keskpank seda õigustatuks  peab) ka järelturult riikide võlakirju osta. Seni on tugioste teinud - tabusid väänates - Euroopa Keskpank. Fondi volituste suurendamise vastu on eelkõige sõdinud Saksamaa, kes on peljanud, et õigelt teelt hälbinud riigid pääsevad sellisel juhul surve alt oma käitumist muuta.